钦定古今图书集成/方舆汇编/边裔典/第110卷 > 《明会典》 > 蓟镇
## 钦定古今图书集成/方舆汇编/边裔典/第110卷 > 《明会典》 > 蓟镇

国初，设大宁都司、营州等卫，与辽东、宣府东西并建，
为外边。又起古北口至山海关，增修关隘，为内边。永
乐间，移大宁都司于保定，散置营州等卫于顺天之
境，以其地处兀良哈降夷，分置朵颜、泰宁、福馀三卫，
每年朝贡互市，永为藩篱。嘉靖中，虏入古北口，径薄
京城，蓟始为重镇。增设总督将领，调各镇兵入卫，修
“筑墙台，春秋防守”，视他边特严云。

“一、城堡台墙。本镇见存城堡二百八十五座，空心敌
台一千二百四十座，潮河川大桥一座，昌平城堡二
十八座，空心敌台二百五十馀座，守边墩台一百六
十九座。”嘉靖三十四年议准，居庸里口，如横岭、镇边、
大石岭、唐儿巷等处，或原无边墙，或有墙不固者，皆
令修筑防守。隆庆二年题准蓟、昌二镇分为十二路，
将边墙稍加厚，二面皆设垛口，七八十垛间下穿小
门，曲突而上。其缓者计百步，冲者五十步或三十步，
即筑一墩台，视边墙高一倍，广十二丈，内容五十人，
共筑一千五百座，令边军哨守。万历元年，题准滦河
以东，居庸以西及松棚诸路，再增台二百座。又议准
曹家寨将军台地，跨山横筑，内城守以七台。四年题
准、蓟昌二镇、应修边墙九十馀里。添筑墩台五百座。
一兵马。蓟州原额官军三万九千三百三十九员名。
见额三万一千六百五十八员名。原额马一万七百
匹。见额六千三百九十九匹。密云原额官军九千六
百五员名。见额三万三千五百六十九员名。原额马
二千三十二匹。见额“马驴一万三千一百二十匹头。”
“永平原额官军二万二千三百七员名，见额三万九
千九百四十员名，原额马六千八十三匹，见额马驴
一万五千八十匹头。”“昌平：原额官军一万四千二百
九十五员名，见额一万九千三十九员名，原额马三
千一十五匹，见额马驴五千六百二十五匹头。”
一入卫兵，“嘉靖二十九年议征各镇精兵入卫，甘肃、
固原、宁夏、宣府、辽东各一枝，延绥、大同各二枝，以后
陆续奏撤。见今入卫延绥二营共三千四百名，大同
一营二千九百名，又标营一枝九百名，宣府一营二
千五百名。又令大宁两班官军六万馀名，免其京操。
春班参将四员，各领五千员名，共二万，赴蓟镇”防守。
其馀尽数分隶秋班参将部下。于内仍选精壮游兵
六千员名，责付新添游击二员统领。与旧游击六员。
除防秋又令兴营等卫、梁城等所班军，原系奏留古
北口一带摆边，照旧常川在边防守，不必掣回分班。
又议准、河间天津等卫每年轮班一千名赴黄花镇
防御。武清卫九百八十八名于古北口住守，常川在
彼，不必掣调。又令河间等卫班军二万二千九百九
十六名，系腹里见听京操之数，悉听改发蓟镇，不必
更番，听东关御史选定人数，将精锐二万一千，定作
秋班七枝，次等一万，定作春班五枝。每年春班，正月
初旬上班，五月终旬放班；秋班六月初旬上班，十一
月终旬下班。三十一年，奏准通州班军戍蓟镇者，每
月每军加粮二斗，仍免其均徭柴炭局料，仍选募土
著壮丁，务足六千之数。又令调发客兵，沿途不许骚
扰，违者听各抚按将该将领参究。三十三年，奏准保
定标达民兵三枝，调一枝于古北口，二枝于两关适中地方听调。三十八年，议准辽东、大同、延绥等处入
卫总小旗，经年远戍，许给冠带，不支俸。四十一年，令
山西民兵三千，免其人卫。每岁每名量征工食银五
两，解蓟镇军门及密云道，修造盔甲器械。四十二年，
令山东民兵三千，免其入卫。有马者每名征工食银
十二两，无马者每名征工食银七两。每年共二万六
千两，解赴蓟镇，为造军器犒军士之用。又令山东、河
南将民兵工食，每名增银二两，连原额解赴蓟辽军
门，查给各官家丁口粮。隆庆三年题准，长陵等卫防
守黄花镇官军一千名，今后秋班八月初一日上边，
至次年四月终下班；春班二月初一日上边，至本年
十月终下班。每年上边九个月，休息三个月。四年题
准，大宁都司班军戍蓟镇者，春班九千一十三名，秋
班一万三千九十一名，添领班都司三员，共七员。万
历元年题准，大宁、山东、河南都司班军戍蓟者，有一
卫分春秋两班，亦有分隶各都司下。今各归并，每卫
只隶一都司下，定为春班或秋班。撤防之日，各都司
抬营统领，到该驻札地方，双月操练。各该巡抚兵备
间亦阅操。其都司亦量拨军伴应付。上班之期，抚、道
稽查催督，如出征例。二年议准宣、大、辽东入卫官军，
春防限二月末旬到蓟。防春毕日，不必撤放。通留过
夏，听泒隘口，以防不虞。十月终，即先撤放。其迟到半
月，早放半月粮料，抵留过夏之费。四年议定遵化民
兵一千五百名，每名征银一十二两，共一万八千两、
解兵备道充饷。山东民兵一枝、内马兵一千名、每一
名匹征银二十四两、步兵二千、每一名征银一十六
两、共五万六千两、解蓟镇充饷。辽东入卫民兵三千
名、止发二千五百名赴蓟镇分布、其五百名留宁前
防守

一、募调兵。嘉靖三十七年题准：“蓟镇自于密云、昌平、
永平、遵化、通州募兵一万五千。河南民兵悉免入卫，
止解银七万五千两赴蓟州，给各兵安家。”又议准将
昌平一枝随卫食粮，革安家银。通州一枝改入京营。
其密云、永平、遵化三枝，系土著者，止岁给银五钱。四
十二年，令副、参、游、守、提调等官，许自募家丁，报名在
官，一体给粮。万历三年议准，募浙江三千人，各给《鸟
铳》赴镇，以备冲锋攻击。四年，又添调南兵九千名，以
代客兵，专备守台。又议准南兵分为二班，挨定年限，
至期更换，即以旧将统领旧兵，往回行浙江巡抚知
会在蓟、在浙将领，不必互换。五年题准保、河二府入
卫民兵三千名，每年征工食银四万一千六百两，解
军门。召募土兵二千名，每名月给粮银一两，安插抚
恤。常川在三屯营操练。十一年题准召募民兵一千
六百一十名，每月给与双粮，免其户丁勾补。又选城
操军一百九十名，辎重营军一千名，每月粮之外加
给行粮，并原设杂流共三千一百八十一名，俱充密
云标下左营军。其延绥标兵一千八百名，永免入卫。
保定军一千名，仍分春秋两班，同《辎重》营选下。馀军
俱发《石匣营》补伍。《密云》《辎重》营裁革。

一防守。嘉靖二十九年题准调佐击将军三员，领兵
四千，把总指挥领兵三千，赴黄化镇、渤海所、墙子岭、
猪圈头营、曹家寨、石塘岭防秋。十月掣回。又议准，蓟
镇分部十区，参将、游击各分信地。又题准、发永宁参
将兵马一枝，移驻四海冶镇城；副总兵人马一枝，移
驻永宁城，以防山后大小红门、白羊口游击兵马一
枝，有事移驻镇城，据险把守。居庸参游官挑井蓄水，
以待防秋兵马食用。又题准石匣营新募游兵，调古
北口防守，比振武营人马按伏事例，全支行粮料草。
三十一年议准蓟镇十区，酌量冲缓，分别远近，并为
八区。三十二年题准：黄土岭人马，先年调往大毛山
策应，今大毛山自有长谷驻操一营，“其黄土岭照旧
改属一片石，仍行辽东镇巡严行前屯卫、铁厂堡，各
该人员守木堡地方。”三十四年题准，居庸口自怀来
大山口逶迤起伏，至隆永抵四海冶、黄花镇接界镇
南墩止，俱陵京屏蔽。令蓟兵镇守内口，宣兵谨守外
口。又议准，怀来有警，总督移驻昌平。四十年题准，京
营春秋二防，各选兵四枝，赴居庸防守，每枝三千人，
马兵三百，步兵二千七百。春防以正月十五日行，三
月终旬回营。秋防七月十五日行，九月终旬回营。每
防用参将二员，佐击二员，将官到彼，听总督、巡抚节
制。四十二年，议准“各路兵马，东自山海起，西至镇边
城止，二千一百十四里，分为十路：第一路石门寨，第
二路燕河营，第三路太平寨，第四路马兰谷，第五路
墙子岭，第六路古北口，第七路石塘岭，以上七路，副
参、游、佐提调分守，而以蓟镇总兵领之。第八路黄花
镇，第九路居庸关，第十路镇边城，以上三路亦副参、
游、佐提调分守，而以昌镇总兵领之。”隆庆二年题准
“山海关原拨一片石摆守游兵五百名，掣”回防御。其
城操军士，亦止令守城，免其摆边。山海卫原抽垛军，
远戍墙子岭，悉令回本卫。三年题准京营原调发通
州防守游兵三千名，留蓟镇防守。四年题准永平兵备、山海关参将，外则策应宁前，内则固守本路，如失
事，一体论罪。万历二年，题准蓟、昌二镇，分布兵马十
二路，属各兵备道，整饬总兵总督往来调度

一操练。嘉靖四十年，令总督军门选标兵三千，连原
三千，共六千人，以备有警策应。四十一年，增置游兵
三百名，与原五百名，共八百名，属巡抚标下，专备有
警巡防。隆庆二年，题准蓟镇选兵三万，分为十枝，列
为三营；遵化、永平游兵二枝，合巡抚标兵一枝，定为
遵化一营；建昌营一枝，合镇守总兵标兵二枝，定为
三屯一营，振武、石匣二营，合总督标兵二枝，定为密
云一营。各设中军左右掖。在密云、遵化者，各用参、游
三员，在三屯营者，用见在总兵并参、游二员，各监督
训练。三年题准蓟州以东，置以副总兵将。建昌营游
击改设，分理松棚、太平、燕河、台头、石门、山海等处练
兵，而巡抚标兵即以属之。蓟州以西，置一副总兵。将
石匣营游击改设。分理马兰谷、墙子岭、曹家寨、古北
口、石塘等处练兵。而总督标兵即以属之

一、查核逃军。嘉靖二十七年议查“蓟镇兵数逃至五
百名者，总兵降俸一石；一千名者，降俸二石；一千五
百名者，降俸三石。二千名者，降俸四石。二千五百名
者降职一级；三千名者降职二级。三千五百名者，降
职三级。各区兵数逃至一百五十名者，副参降俸一
石；三百名者，降俸二石；四百五十名者，降俸三石；六
百名者，降俸四石；八百名者，降职一级；一千名者，降
职二级；一千二百名者，降职三级。”《各营兵数》，“游击与
各坐营中军逃至一百名者，降俸一石；二百名者，降
俸二石；三百名者，降俸三石；四百名者，降俸四石；五
百名者，降职一级；六百名者，降职二级；七百名者，降
职三级。守备与各营千总逃军五十”名者，降俸一石，
一百名者降俸二石，一百五十名者降俸三石，二百
名者降俸四石，二百五十名者降职一级，三百名者
降职二级，三百五十名者降职三级。提调与各营把
总，逃军二十名者降俸一石，四十名者降俸二石，六
十名者降俸三石，八十名者降职一级，一百名者降
职二级，一百二十名者降职三级。守关营寨把总，逃
军十名者，降俸一石，二十名者降俸二石，三十名者
降俸三石，四十名者降职一级，六十名者降职二级，
八十名者降职三级。《管队官》，逃军五名者，降俸一石；
逃军十名者，降俸二石，十五名者降俸三石，二十名
者降职一级，二十五名者降职二级。如系总小旗，原
无俸石，总旗，逃军十名者降小旗，二十名者降军人，
小旗降至军人而止。军人选委调发隔镇边卫操守。
以上各官，逃军不及数者，姑免罚治。

一兵器。嘉靖三十六年题准、置造快枪、及铅弹火药、
给主客官军〈此置枪弹之始〉

一车营。隆庆三年，题准二镇练兵车七营，每营用重
车一百五十六辆，轻车二百五十六辆，步兵四千，骑
兵三千，驾轻车马二百五十六匹。以东路副总兵一
营，合巡抚标下一营，驻建昌、遵化；以西路副总兵一
营，合总督标下一营，驻石匣、密云。以蓟镇总兵二营，
驻三屯、昌平总兵一营，驻昌平。万历元年，议准山海
附石门为十路，每路各立一车营。昌平三路共立一
车营，每营驻骑步兵各一枝。密云、遵化三屯设三辎
重营，每营亦驻骑步兵各一枝。又令各标、各路，各车
营准加马一千六百一十四匹，加曳车赢一千五百
五十五头。三年，议准昌镇置车营。

一抚夷。嘉靖三十八年议准、令参将游击二员、喜峰
口验放入贡属夷、不许潜带北虏入关。又令、凡属夷
到边，务宣谕朝廷恩威，方行抚赏。如敢捉，即便发
兵剿杀，不许姑息。